Diari Oficial de la Generalitat Valenciana


Sumari del DOGV 1992, del 26-03-1993 (1993/827495)

DECRET 40/1993, de 8 de març, del Govern Valencià, sobre mesures experimentals per a limitar la pol.linització creuada en les plantacions de cítrics.
-----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/03/08/40/dof/vci/html**

### Dades del document

Número de DOGV
:   1992

Data del DOGV
:   26-03-1993

Secció del DOGV
:   DISPOSICIONS GENERALS

Número del document
:   1993/827495


Data del document
:   08-03-1993

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 40/1993, de 8 de març, del Govern Valencià, sobre mesures experimentals per a limitar la pol·linització creuada en les plantacions de cítrics.  
El sector citrícola té una gran importància econòmica i social a la Comunitat Valenciana. Les aproximadament 4.000.0000 t de producció (que comporta entre el 75 i el 80% del total nacional) representen al voltant del 30% de la producció final agrària de la Comunitat Valenciana. Si considerem, a més a més, que vora un 50% d'aquesta producció va destinada a l?exportació, la seua importància relativa s'incrementa en la mateixa proporció que ho fa el valor afegit inherent a aquesta comercialització.  
La consolidació de quotes de mercats, tant nacionals com estrangers, que el sector citrícola valencià manté, s'ha basat, en els darrers decennis, en l?eliminació de varietats amb pinyols, tot seguint la tendència de la demanda. No obstant això, i amb l?objecte de desconcentrar l?oferta dels períodes excedentaris, l'agricultor ha anat introduint noves varietats que per elles mateixes no tenien pinyols, però que per pol·linització creuada amb d'altres compatibles solen originar la formació de pinyols en els fruits.  
La majoria dels estudis realitzats per investigadors de les zones citrícoles dels diversos països productors, així com també els de l?Institut Valencià d'Investigacions Agràries, demostren que la pol·linització creuada entre cítrics es deu quasi exclusivament a l'acció de les abelles. D'altra banda, és conegut també que el vol d'aquests insectes no supera en condicions normals la distància de 5 km.  
El sector apícola, en una altra escala de magnitud, també és important dins el context de la ramaderia valenciana. En xifres, representa cap al 2% de la producció ramadera, i constitueix una font d'ingressos per a un gran nombre de famílies de les comarques de l?interior de la Comunitat Valenciana. El seu sistema de producció, basat en la transhumància, tradicionalment ha estat simbiòtic amb el dels cítrics i beneficiós per als dos.  
Partint de les consideracions anteriors i atès que la presència generalitzada de fruits amb pinyols podria comportar conseqüències no desitjables de tipus comercial, així com també la regressió de l'actual mapa varietal citrícola i, a més a més, ser font de tensió social entre col·lectius tradicionalment amb interessos comuns, es fa necessari regular amb caràcter experimental l'accés de les abelles a les plantacions de cítrics.  
En virtut d'açò, dides les organitzacions professionals agràries, i a proposta del Conseller d'Agricultura i Pesca, després de la deliberació del Govern Valencià en la reunió del dia 8 de març de 1993,  
DECRETE  
Article primer  
Aquest any 1993, amb caràcter experimental, al llarg de l?època de floració dels cítrics, la distància mínima dels ruscos respecte de les plantacions serà de cinc mil (5.000) metres linials, tret del que disposa l'apartat primer de l'article 6 del Decret 12/1987, de 2 de febrer, del Govern Valencià, pel qual va regular i ordenar l'activitat apícola a la Comunitat Valenciana.  
Amb aquesta finalitat, l?època de floració es fixa de l'1 d'abril al 31 de maig, encara que el Conseller d'Agricultura i Pesca, mitjançant ordre, podrà modificar aquest període en cas que les condicions agroclimàtiques alteren o puguen alterar l?època de floració.  
Article segon  
Durant el període de vigència d'aquesta mesura experimental, en els termes de l'article anterior, resta suspesa, com a mesura complementària i exclusivament respecte dels conreus de cítrics, la prohibició de realitzar tractaments fitosanitaris al llarg de la floració, imposada per l'article 3 de l'Ordre de 20 de març de 1984, de la Conselleria d'Agricultura, Pesca i Alimentació, per la qual va establir la normativa reguladora de les mesures especials que cal adoptar als emplaçaments apícoles i tractaments fitosanitaris sobre plantes en floració.  
Article tercer  
El Conseller d'Agricultura i Pesca establirà un règim d'ajudes als apicultors per a compensar-los dels costos del trasllat dels ruscos als nous assentaments, així com també, si escau, de les diferències de rendiment per les noves condicions d'exercici de l'activitat a major distància dels conreus de cítrics.  
DISPOSICIO ADDICIONAL  
En cadascun dels serveis territorials de la Conselleria d'Agricultura i Pesca es constituirà una mesa per al compliment, seguiment i control de les mesures establertes en aquest decret, al seu corresponent àmbit territorial, així com també, principalment, per a l'avaluació del seus efectes. Cada mesa estarà presidida pel director territorial i integrada per representants de les organitzacions professionals agràries amb major implantació.  
DISPOSICIONS FINALS  
Primera  
Faculte el Conseller d'Agricultura i Pesca perquè dicte les disposicions necessàries per al desplegament i l'aplicació d'aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 8 de març de 1993.  
El President de la Generalitat Valenciana,  
JOAN LERMA I BLASCO  
El Conseller d?agricultura i Pesca  
LUIS FONT DE MORA MONTESINOS


Còpia Permalink ELI